Knut Eide

Knut Eide (født 18. april 1948 i Bodø) er en norsk skuespiller og animatør. Som skuespiller er han kjent fra rollen som «Bodø» i tre filmer om Stompa mellom 1962 og 1965. 
Etter endt realskole jobbet Eide på tivoli før han startet en yrkeskarriere som drosjesjåfør, samtidig bygde han opp sitt eget animasjonsstudio. I perioden 1975 til 2004 produserte Eide rundt 50 animasjonsfilmer, hvorav omtrent 10 kan regnes som kortfilmer. Resten er vignetter, statsreklamer etc. av varierende lengde. Samtidig som han prøvde skaffe seg et levebrød som tegnefilmmaker var han delvis til helt ansatt ved Møre og Romsdals Distriktshøgskule, medielinja på Volda. Her var han involvert i å opprette Norges første animasjonsutdanning, etablert i 1993. Som instruktør/klipper har Eide vært involvert i over 50 animasjonsverkstedsfilmer av barn i Norge, Danmark og Frankrike.  
Årene 1983 til 1984 tegnet Eide sin egen tegneserie "Tom Bola". Den besto av en halv avisside i uken og ble publisert i fem nordnorske aviser. Del 1 av denne ble utgitt som hefte på eget forlag i 1984.  
For Nordlandsbanken utviklet Eide figuren Klirre Klovn beregnet på barn fra 1984. Basert på en opprinnelig sparebørse figurerte klovnen på matbokser, lamper, smekker, klokker og et tjuetalls andre produkter. Inklusive 4 stk.16 siders hefter: Malebok, puslebok, tegneserie og tryllebok.  
I hjembyen har Knut Eide vært aktiv i forskjellige kulturaktiviteter. Han har deltatt på samtlige Glimt-Show forestillinger i årene 1977–2000  og i 2010 og 2016. Først som scenearbeider, senere som scenesjef og konferansier. Han har også vært involvert eller sceneansvarlig i flere andre scenearrangement: Bestemorfestivalen, dansegalla med mer.  
Eide har i alle år vært en profilert tegneseriesamler og tegneserieviter. Sammen med Stig Kjelling har de to utgitt i alt 8 bøker med tittel Norsk Tegneserie Index, en oversikt over tegneserieutgivelser i Norge. Eide har også levert bortimot 100 forord/artikler til og om tegneserier.  
Etter at Eide la ned animasjonsstudioet midlertidig jobbet han 13 år i fiskeindustrien. Samtidig etablerte han seg som fast skribent i lokale aviser. Over 200 oppvekstartikler ble fra 2004 til 2011 publisert i avisene Bodø Nu, Avisa Nordland og Glimtavisa. Siden 2011 har Eide også holdt flere foredrag av lokalhistorisk art.  
Siden 2010 har Eide vært styremedlem og aktiv pådriver i foreningen Tandbergerne, en forening som arbeider for å etablere et Tandbergmuseum i Bodø til ære for Vebjørn Tandberg (Tandberg radiofabrikks gründer som var født i Bodø).  
Siden våren 2003 har Eide i tospann med Liv Boye Okkehaug vært fast quizmaster på mandagsquizene i Bodø. Dette arbeidet har også resultert 22 quizbøker utgitt av Egmont.  


== Filmografi (og scene) ==
1962: Stompa &Co (Hovedrolle Bodø)
1963: Stompa Selvfølgelig (Hovedrolle Bodø)
1964: Skjønne Ungdom (O’Neill) (Tommy , Lærerskolens teatergruppe)
1965: Stompa forelsker seg (Hovedrolle Bodø)
1975: Benoni & Rosa (NRK) (To biroller: maler og jødisk selger, episode 1 og 3)
1989: Showbiz eller hvordan bli kjendis på en-to-tre! (animasjonsinnslag)
1993: Jungeldyret Hugo (DK) (Animasjonsteknisk konsulent)
1997: The forgotten Christmas Carol (Bestefar, studentfilm Høgskulen i Volda)
2015: Bamse på sykehus (Bestefar, iInfofilm for Nordlandssykehuset)
2016: Bodøs historie bokstavelig talt (Soloforestilling i Stormen konserthus)


== Animasjonsfilmer (utvalgte kortfiler) ==
1975: Proden (animasjonsøvelser, stum film)
1977: Utsikt minus innsikt er lik tilnærmet blindhet fra toppen av pyramiden (Collage Basert på Halvdan Sivertsens LP, egentlig Norges første animerte musikkvideo)
1979: Slipset (animert kortfilm) 
1984: Star (animert kortfilm) 
1989/1990: Epletreet (6 episoder, korte barnefilmer)
1989: Silhouette (Ballett mot animert bakgrunn, samarbeid med Heather Hebbert)
1997: Morgensangen (Teknisk prod. og animasjon. Regi: Pål Pang)
1997: Silhouette (Versjon 2, uten ballett)
1997: Fred (animert kortfilm)
2001: Juletreet (kun 2–3 episoder ferdigstilt)
2004: Sylvester Sjørøvermus (animert kortfilm om barn og skilsmisse. Manus: May Stemland)


== Bibliografi ==
1983 – 2001: Norsk Tegneserie Index (8 bøker sammen med Stig Kjelling)
1984: Nordlandsbankens malebok
1984: Tom Bolas samlede verker (del 1)
1985: Nordlandsbankens puslebok
1986: Nordlandsbankens malebok 2. opplag
1986: Nordlandsbankens tegneserie
1989: Nordlandsbankens tryllebok
2013–2022: Diverse quizbøker (22 bøker sammen med Liv Boye Okkehaug)
2015: Stomperud 75 år (Ghostwriter på ca 90 % av teksten)


== Priser/utmerkelser ==
1984: Festspillene i Nordnorges plakett
1990: Kortfilmfestivalen:Juryens spesielle utmerkelse Diplom (Epletreet).
2001: Ridder av den gule horde. Glassoppsats fra Glimtsupporterne
2014: Bodø/Glimts innsatskrus
2017: Paul Harris medaljen (Rotary) For bidrag til lokalhistorien
2022: Bodø kommunes kulturpris 2022


== Referanser ==


== Eksterne lenker ==
Profil på imdb
Norsk tegneserie index
Tandbergerne